Ministerul Educației, Cercetării și Culturii din Republica Moldova

Universitatea de Stat din Moldova

Facultatea de Relații Internaționale și Științe Politice

Referat

La Securitatea Internațională

”Conceptul de Securitate, elemente si dimensiuni”

Autor: Cujba Cătălin, RIFRISPA301

Coordonator Științific: Ilasciuc Andrei, lector universitar

Chișinău 2021

Cuprins

[Introducere 3](#_Toc84606042)

[Conceptul de Securitate. Elemente 4](#_Toc84606043)

[Conceptul de Securitate. Dimensiuni 5](#_Toc84606044)

[Concluzii 7](#_Toc84606045)

[Bibliografie 8](#_Toc84606046)

# Introducere

Securitatea internaţională cuprinde sistemul de relaţii internaţionale, bazate pe respectul principiilor şi normelor de drept internaţional dintre toate naţiunile, care exclude soluţia de rezolvare a disputelor şi a diferendelor dintre ele prin forţă sau ameninţare. În forma generală a înţelegerii moderne, conceptul de securitate internaţională a fost formulat odată cu crearea ONU. În primul articol al Cartei ONU se defineşte obiectivul său principal, şi anume „pentru a menţine pacea şi securitatea internaţională şi, în acest scop: să ia măsuri colective eficace pentru prevenirea şi înlăturarea ameninţărilor împotriva păcii şi pentru reprimarea oricăror acte de agresiune sau altor încălcări ale păcii şi să înfăptuiască, prin mijloace paşnice şi în conformitate cu principiile justiţiei şi dreptului internaţional, aplanarea ori rezolvarea diferendelor sau situaţiilor cu caracter internaţional care ar putea duce la o încălcare a păcii. n prezent, domeniul de aplicare al securităţii internaţionale şi naţionale este unul dintre domeniilecheie ale oricărui stat. Acest lucru, la rândul său, necesită o abordare conştientă ale problemelor de securitate naţională şi internaţională nu numai de către profesionişti, ci şi pentru ceilalţi cetăţeni. Din acest motiv problemele de securitate naţională şi internaţională fac parte din programele instituţiilor de învăţământ superior, publicaţii, adresate nu numai profesioniştilor, ci şi publicul larg.

# Conceptul de Securitate. Elemente

Printre principiile securităţii internaţionale se pot enumera: coexistenţa paşnică ca un principiu universal al relaţiilor internaţionale; asigurarea securităţii pentru toate statele; crearea de garanţii eficiente în domeniul militar, politic, economic şi umanitar; prevenirea cursei înarmărilor în spaţiul cosmic, încetarea tuturor testelor de arme nucleare şi finalizarea lichidării acesteia; respectarea necondiţionată a drepturilor suverane ale fiecărui popor; soluţionarea politicăacrizelor internaţionale şi a conflictelor regionale; consolidarea încrederii între state; dezvoltarea unor metode eficiente de prevenire a terorismului internaţional; eradicarea genocidului, apartheidului, fascismului etc.; excluderea din practica internaţională a tuturor formelor de discriminare, blocade economice şi a sancţiunilor (fără recomandările comunităţii internaţionale); stabilirea uneinoi ordini economice, care să asigure securitatea economică egală a tuturor statelor. O parte integrantă a securităţii internaţionale o constituie funcţionarea eficientă a mecanismelor colective de securitate. Modalităţile principale de asigurare a securităţii internaţionale sunt tratatele bilaterale (asigură securitatea reciprocă dintre ţările în cauză şi uniunea statelor în alianţe multilaterale) şi organizaţiile internaţionale universal (organisme şi instituţii pentru menţinerea securităţii internaţionale regionale). internaţionale În funcţie de domeniul de aplicare, securitatea internaţională se manifestă atât la nivel naţional, cât şi la nivel regional şi mondial. Această tipologie este strâns legată de teritoriul de stat, regiunile geopolitice şi geostrategice şi spaţiul geopolitic global. Teritoriu de stat – reprezintă spaţiul geografic în limitele căruia statul îşi exercită suveranitatea deplină şi exclusivă. Împreună cu populaţia şi organele puterii, teritoriul constituie una dintre premisele existenţei statului ca subiect al dreptului internaţional. Acest lucru înseamnă că guvernul statului respectiv funcţionează după anumite reguli şi nu depinde de alte circumstanţe sau forţe externe. Cu toate acestea, acest model reprezintă idealul şi este un atribut al teoriei. În practică, suveranitatea statului are anumite restricţii care impun cooperarea ţării cu alţi actori internaţionali. Aceste limitări sunt legate de obligaţiile asumate de către state la încheierea de acorduri internaţionale sau la data intrării în organizaţiile internaţionale. Valoarea „teritoriului de stat” reprezintă unul dintre cei mai importanţi indicatori, ce determină în mare măsură locul statului în ierarhia relaţiilor internaţionale, politicile sale de pe scena mondială şi interesele cu proiecţie geopolitică naţionale. Regiunea geostrategică este formată în jurul unui stat sau grup de state, care joacă un rol-cheie în politica mondială, şi ocupă un spaţiu mare în care, în plus faţă de ţările din zona respectivă, include zona de control şi influenţa lor. Aceste regiuni constau în spaţiul geopolitic de magnitudine mai mică, numită regiune geopolitică. Regiunea geopolitică face parte dintr-o regiune geostrategică, caracterizată prin legături politice, economice şi culturale mai strânse şi mai stabile.

# Conceptul de Securitate. Dimensiuni

Larg acceptat, conceptul de „securitate”, a început să fie utilizat frecvent în Statele Unite la sfârşitul anilor 1940 – începutul anilor 1950, când termenul făcea referire la sfera civilmilitară privind strategia de cercetare, tehnologia, controlul armelor în timpul Războiului Rece, în care problema confruntărilor militare, în special în noua dimensiune nucleară, a apărut ca domeniu dominant al relaţiilor internaţionale. Cursurile în domeniul securităţii internaţionale au devenit o parte integrantă a programelor universitare, iar securitatea s-a transformat într-un obiect central de studiu, făcând posibilă apariţia unui număr tot mai mare de centre de cercetare în domeniul securităţii. Securitatea este un concept multidimensional, lucru acceptat, de exemplu, de către Organizaţia pentru Securitate şi Cooperare în Europa încă din anii 1970 (la acel moment CSCE), această organizaţie lărgind conceptul de securitate pentru a include şi dimensiunea economică şi cea ecologică şi umană, pe lângă cea militară. În zilele noastre, statele trebuie să fie conştiente de aceste noi aspecte ale securităţii, mai ales dacă avem în vedere faptul că soluţia militară nu mai poate fi utilizată decât într-un număr relativ mic de probleme, şi în nici un caz pentru problemele noi cu care se confruntă umanitatea, şi ţinând cont de faptul că risurile nonmilitare sunt mult mai periculoase şi mai numeroase în lumea contemporană. În literatura de specialitate se poate observa un accent deosebit pus de către cercetători pe dimensiunile securităţii, şi mai ales pe dimensiunile nonmilitare ale securităţi. Pot fi astfel menţionate ca dimensiuni ale securităţii următoarele: dimensiunea militară, dimensiunea politică, dimensiunea economică, dimensiunea socială, dimensiunea culturală, dimensiunea ecologică. Vom analiza în cele ce urmează acesta dimensiuni ale securităţii subliniind în acelaşi timp cele mai importante riscuri şi pericole pe care le adresează fiecare. Dimensiunea militară se referă „la influenţa reciprocă între capacităţile militare ofensive şi defensive ale statelor şi percepţiile acestora faţă de intenţiile celuilalt” (Frunzeti 2006: 99). Aşa cum s-a menţionat această dimensiune a fost singura considerată relevantă pentru o lungă perioadă de timp, şi încă mai este importantă chiar şi în zilele noastre, pentru că în ciuda apariţiei unor noi pericole nici cele clasice nu au dispărut de pe arena internaţională. Dintre ameninţările militare cu care se confruntă statele am dori să menţionăm: armele de distrugere în masă, conflictele din Orientul Mijlociu, crima organizată, armele nucleare, disputele militare, toate probleme care ne demonstrează că puterea militară continuă să aibă semnificaţie. Cea mai importantă problemă din domeniul militar cu care se confruntă umanitatea la momentul actual este terorismul. Dimensiunea politică a securităţii vizează „atât relaţia dintre stat şi cetăţenii săi, cât şi relaţiile internaţionale ale statului respectiv” Astfel se poate considera că dimensiunea politică poate fi analizată pe două niveluri: cel intern de bună sau dimpotrivă proastă guvernare, şi cel extern raportat la securitatea internaţională şi la dreptul internaţional. Dimensiunea economică a securităţii este identificată cu „accesul la resursele şi infrastructurile de bază necesare pentru asigurarea unui nivel acceptabil de prosperitate şi putere a cetăţeanului şi a statului respectiv” (Buţă, Ion, Dinu 2007: 115), şi are o semnificaţie deosebită deoarece determină în mare măsură şi puterea militară a unui stat. Semnificaţia dimensiunii este cu atât mai importantă dacă avem în vedere literatura marxistă şi neomarxistă care consideră factorul economic ca fiind principala cauză a conflictelor internaţionale. În perioada contemporană cel mai mare pericol din categoria economică priveşte adâncirea diferenţei dintre bogaţii şi săracii lumii, şi răspândirea sărăciei, ambele cu potenţial de a provoca conflicte Din punct de vedere social, „securitatea presupune protejarea identităţii colective, a specificului naţional şi a coeziunii naţionale” (Frunzeti 2006: 102). Printre problemele din domeniul social se înscriu: migraţia, degradarea mediului educaţional şi sărăcia. Dimensiunea culturală înseamnă „prevenirea poluării mediului cultural cu elemente de subcultură sau intruziune culturală” (Bidu, Troncotă 2005: 13). Identitatea, religia, etnia reprezintă cauze destul de frecvente a conflictelor internaţionale, dar mai ales naţionale, în special în zona Africii. Dacă este să analizăm impactul globalizării asupra culturii unui anumit grup sau stat, nu putem să nu amintim fenomenul de aculturaţie tot mai răspândit la nivel mondial şi în aceeaşi măsură curentul către o omogenizare culturală conform modelului occidental. Dimensiunea ecologică a devenit în perioada post-Război Rece una dintre cele mai importante dimensiuni ale securităţii, putându-se chiar considera că problemele ecologice sunt probabil cele mai complexe atât datorită efectelor cât şi datorită imposibilităţii de a găsi soluţii simple şi individuale pentru rezolvarea unor astfel de probleme. Mai mult decât atât, uneori devine evident faptul că unele probleme ecologice sunt legate în lanţ şi foarte adesea aceste pericole şi probleme nu sunt strict ecologice ci aflate în strânsă legătură cu celelalte dimensiuni ale securităţii. Probleme ecologice pun în evidenţă cel mai puternic caracterul transnaţional al ameninţărilor şi pericolelor cu care se confruntă umanitatea. Dintre problemele ecologice cele mai grave care ameninţă securitatea la nivel mondial amintim: poluarea, încălzirea climei, epuizarea resurselor naturale, distrugerea pădurilor. În ceea ce priveşte Organizaţia Naţiunilor Unite, forumul tuturor statelor, este semnificativ a analiza pericolele la adresa securităţii identificate de către aceasta în documentele oficiale. Astfel, în Raportul ONU intitulat „O lume mai sigură: responsabilitatea noastră comună”, sunt enumerate următoarele ameninţări la adresa securităţii internaţionale: terorismul internaţional; proliferarea armelor de distrugere în masă; conflictele interetnice şi interreligioase; reţelele crimei organizate; problemele privind mediul; adâncirea periculoasă a decalajelor de dezvoltare dintre Nord şi Sud.

# Concluzii

Termenul de securitate este de uz general în relaţiile internaţionale şi în alte discipline şi pare să fie acceptat ca un concept central organizator. Politica externă, militară şi economică a statelor, intersectarea acestora în zone de schimb şi dispuntă,cât şi structura generală a relaţiilor pe care le creează, toate sunt analizate ca aspiraţii în vederea asigurării securităţii naţionale şi/sau internaţionale. Înainte de apariţia preocupărilor economice şi ambientale, din timpul anilor 70, conceptul de securitate era rareori tratat în alţi termeni decât cei ai intereselor politice particulare ale participanţilor şi chiar până la sfârşitul anilor 80 discuţia încă mai avea un puternic accent militar. Conceptul de securitate şi elementele sale componente au suferit de-a lungul timpului modificări esenţiale, ca şi atitudinea statelor faţă de modalităţile de transpunere a acestuia în viaţă, în raport cu schimbările care au loc pe plan international.

# Bibliografie

1. <file:///C:/Users/asus/Downloads/110-Article%20Text-468-1-10-20150402%20(2).pdf> (Autor Psiholog dr. Flavia-Emilia STAN)
2. David A. Baldwin, The concept of security, Review of International Studies, 1997
3. Edward A. Kolodziej, Securitatea şi relaţiile internaţionale, Editura Polirom, 2007
4. Ole Waever, Societal Security:the concept, in The European Security order recast. Scenario for the Post Cold War Era, Pinter, London 1990
5. Wolfers, Arnold, National security as an ambiguous symbol în Discord and Collaboration 7, Baltimore, Johns Hopkins University Press, 1962